ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 30.10.1997 
COM (97) 544 τελικό 
97/ 0288 (ACQ 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
σχετικά με τα δικαιολογητικά της καταγωγής ορισμένων κλωστοϋφαντουργικών 
προϊόντων υπαγόμενων στο τμήμα XI της Συνδυασμένης Ονοματολογίας και 
τιθέμενων σε ελεύθερη κυκλοφορία στην Κοινότητα καθώς και με τις προϋποθέσεις 
υπό τις οποίες τα δικαιολογητικά αυτά δύνανται να γίνουν αποδεκτά 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Με τον κανονισμό (ΕΟΚ) αριθ. 616/78 της 20ής Μαρτίου 1978, περί των 
δικαιολογητικών καταγωγής ορισμένων κλωστοϋφαντουργικών προϊόντων των 
κεφαλαίων 51 και 53 έως 62 του Κοινού Δασμολογίου, εισαγόμενων στην Κοινότητα, 
καθώς και περί των προϋποθέσεων κατά τις οποίες τα δικαιολογητικά αυτά δύνανται 
να γίνουν αποδεκτά1, το Συμβούλιο καθόρισε τους τρόπους με τους οποίους είναι 
δυνατό να προλαμβάνονται οι καταχρήσεις και οι εκτροπές, του εμπορίου που 
ενδέχεται να αποτελέσουν κώλυμα στην ορθή εφαρμογή των καθεστώτων ή/και 
ρυθμίσεων όσον αφορά τα κλωστοϋφαντουργικά. Έτσι, έχει τεθεί σε εφαρμογή ένα 
σύστημα ελέγχου, .βασιζόμενο στην απαίτηση προσκόμισης πιστοποιητικού καταγωγής 
για ορισμένα κλωστοϋφαντουργικά προϊόντα και δήλωσης καταγωγής επί του 
τιμολογίου για τα υπόλοιπα κλωστοϋφαντουργικά προϊόντα. 
Ωστόσο, μετά την έκδοση του εν λόγω κανονισμού, έχουν επέλθει μεταβολές σε 
ορισμένους τομείς που αφορούν τα τελωνεία και τα κλωστοϋφαντουργικά προϊόντα. 
Εξάλλου, από το Συμβούλιο έχουν έκτοτε θεσπισθεί διατάξεις σχετικές με την 
αμοιβαία συνδρομή και τη διοικητική συνεργασία. 
Προκειμένου να ληφθούν υπόψη οι μεταβολές αυτές και να διευκολυνθεί και να 
διευκρινισθεί η εφαρμογή των διατάξεων σχετικά με τα δικαιολογητικά καταγωγής για 
τα κλωστοϋφαντουργικά προϊόντα εκ μέρους των ενδιαφερόμενων παραγόντων και 
υπηρεσιών τα κρατών μελών, είναι σκόπιμο να συγκεντρωθούν σε νέο κείμενο στο 
σύνολο τους οι διατάξεις αυτές και να καταργηθεί ο προαναφερόμενος κανονισμός. 
Προς το σκοπό αυτό, προτείνεται στο Συμβούλιο να εγκρίνει τη συνημμένη πρόταση 
κανονισμού. 
EEL 84, 31.3.1978, σ. 1 
Πρόταση 
ΚΑΝΟΝΙΣΜΟΥ ŒK) ΤΟΥ ΣΥΜΒΟΥΛΙΟΥ 
σχετικά με τα δικαιολογητικά της καταγωγής ορισμένων κλωστοϋφαντουργικών 
προϊόντων υπαγόμενων στο τμήμα XI της Συνδυασμένης Ονοματολογίας και 
τιθέμενων σε ελεύθερη κυκλοφορία στην Κοινότητα καθώς και με τις προϋποθέσεις 
υπό τις οποίες τα δικαιολογητικά αυτά δύνανται να γίνουν αποδεκτά 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας και ιδίως το άρθρο 113-
την πρόταση της Επιτροπής2, 
Εκτιμώντας: 
ότι με τον κανονισμό (ΕΟΚ) αριθ. 616/78 του Συμβουλίου, της 20ής Μαρτίου 1978, περί 
δικαιολογητικών καταγωγής ορισμένων κλωστοϋφαντουργικών προϊόντων των 
κεφαλαίων 51 και 53 έως 62 του Κοινού Δασμολογίου, εισαγόμενων στην Κοινότητα, 
καθώς και περί των προϋποθέσεων υπό τις οποίες τα δικαιολογητικά αυτά δύνανται να 
γίνουν αποδεκτά3, όπως τροποποιήθηκε τελευταία με τον κανονισμό (ΕΟΚ) 
αριθ. 3626/834, το Συμβούλιο ορίζει τους όρους για την πρόληψη των καταχρήσεων και 
των εκτροπών εμπορίου που ενδέχεται να αποτελέσουν κώλυμα στην ορθή εφαρμογή των 
ρυθμίσεων για τα κλωστοϋφαντουργικά, με την εφαρμογή ενός συστήματος ελέγχου της 
καταγωγής βασιζόμενου στην απαίτηση προσκόμισης πιστοποιητικού καταγωγής για 
ορισμένα κλωστοϋφαντουργικά προϊόντα και δήλωσης καταγωγής επί του τιμολογίου για 
τα υπόλοιπα κλωστοϋφαντουργικά προϊόντα· 
ότι από την θέσπιση του κανονισμού (ΕΟΚ) αριθ. 616/78, έχουν επέλθει μεταβολές σε 
ορισμένους τομείς που αφορούν τα τελωνεία και την κλωστοϋφαντουργία· ότι, 
ειδικότερα, τα εν λόγω κλωστοϋφαντουργικά προϊόντα είναι τα υπαγόμενα στο τμήμα XI 
της Συνδυασμένης Ονομοτολογίας, που υποδιαιρείται στις κατηγορίες που καθορίζονται 
στο παράρτημα Ι του κανονισμού (ΕΟΚ) αριθ. 3030/93 του Συμβουλίου της 12ης 
Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών 
προϊόντων καταγωγής τρίτων χωρών5 όπως τροποοποιηθηκε τελευταία από τον 
κανονισμό (ΕΚ) αριθ. 1445/976· 
ότι, εξάλλου, οι διατάξεις που ισχύουν στον τομέα της αμοιβαίας συνδρομής και της 
διοικητικής συνεργασίας όπως προβλέπεται στα άρθρα 4, 4α και 4β του κανονισμού 
(ΕΟΚ) αριθ. 616/78 καλύπτονται ήδη από τον κανονισμό (ΕΟΚ) αριθ. 1468/81 του 
Συμβουλίου, της 19ης Μαΐου 1981, περί της αμοιβαίας συνδρομής μεταξύ των διοικητικών 
αρχών των κρατών μελών και της συνεργασίας των αρχών αυτών με την Επιτροπή, με 
σκοπό τη διασφάλιση της ορθής εφαρμογής των τελωνειακών ή γεωργικών ρυθμίσεων7 
όπως τροποποιήθηκε από τον κανονισμό (ΕΟΚ) αριθ. 945/878· 
ότι, θα πρέπει, για λόγους σαφήνειας, να ανασυνταχθεί ο κανονισμός (ΕΟΚ) αριθ. 616/78· 
2 EEC 
3 EEL 84, 31.3.1978, σ. 1 
4 ΕΕ. L 360, 23.12.1983, σ. 5 
5 EEL 275, 8.11.1993, σ. 1 
6 EEL 189, 25.7.1997, σ. 1 
7 EEL 144, 2.6.1981, σ. 1 
8 EEL 90, 2.4.1987, σ. 3 
3-
ότι, προκειμένου να εξασφαλισθεί αποτελεσματική διαχείριση των προβλεπόμενων στον 
παρόντα κανονισμό μέτρων, είναι σκόπιμη η προσφυγή στην επιτροπή τελωνειακού 
κώδικα, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο 1 
1. Η θέση σε ελεύθερη κυκλοφορία στην Κοινότητα κλωστοϋφαντουργικών 
προϊόντων υπάγονται στο τμήμα XI της Συνδυασμένης Ονοματολογίας, και 
παρατίθενται στο παράρτημα Ι του κανονισμού (ΕΚ) αριθ. 3030/93, μετά την 
τροποποίηση του από τον κανονισμό (ΕΚ) αριθ. 2231/969 υπόκειται στην απόδειξη 
της καταγωγής τους κατά τους τύπους και τους τρόπους που καθορίζονταιστον 
παρόντα κανονισμό. 
2. Τα αποδεικτικά καταγωγής που προβλέπονται στην παράγραφο 1 δεν απαιτούνται 
για τα εμπορεύματα που συνοδεύονται από πιστοποιητικό καταγωγής που 
ανταποκρίνεται στους τύπους και πληροί τους όρους που καθορίζονται στο 
πλαίσιο εφαρμογής συμφωνιών, πρωτοκόλλων ή άλλων διμερών ρυθμίσεων για τα 
κλωστοϋφαντουργ ικά. 
3 Οι εισαγωγείς μη εμπορικού χαρακτήρα δεν υπόκεινται στις διατάξεις του 
παρόντος κανονισμού. 
Άρθρο 2 
Τα προϊόντα που παρατίθνεται στις ομάδες ΙΑ, IB, ΙΙΑ και ΙΙΒ του παραρτήματος Ι του 
κανονισμού (ΕΚ) αριθ. 3030/93 πρέπει να συνοδεύονται από πιστοποιητικό καταγωγής 
σύμφωνα με το άρθρο 47 του κανονισμού (ΕΟΚ) αριθ. 2454/93 της Επιτροπής10. 
Το πιστοποιητικό καταγωγής γίνεται δεκτό μόνο εφόσον τα εν λόγω προϊόντα πληρούν τα 
κριτήρια προσδιορισμού της καταγωγής που καθορίζεται από τις σχετιές κοινοτικές 
διατάξεις. 
Αρθρο 3 
1. Προϊόντα άλλα από τα προβλεπόμενα στο άρθρο 2 πρέπει να συνοδεύονται από 
δήλωση του εισαγωγέα ή του προμηθευτή επί του τιμολογίου ή, σε περίπτωση που 
δεν υπάρχει τιμολόγιο, σε κάποιο άλλο εμπορικό έγγραφο σχετικά με τα εν λόγω 
προϊόντα, όπου θα βεβαιώνεται ότι τα εν λόγω προϊόντα κατάγονται από την 
τρίτη χώρα όπου έχει συνταχθεί η δήλωση αυτή και ότι πληρούν τα κριτήρια 
προσδιορισμού της καταγωγής που καθορίζονται στις σχετικές κοινοτικές 
διατάξεις. Το κείμενο της δήλωσης πρέπει να ανταποκρίνεται στο υπόδειγμα που 
παρατίθεται στο παράρτημα. 
Το πρώτο εδάφιο δεν θίγει τη δυνατότητα έκδοσης για τα εν λόγω προϊόντα 
πιστοποιητικού καταγωγής υπό τους όρους του άρθρου 47 του κανονισμού (ΕΟΚ) 
αριθ. 2454/93. 
2. Παρά την προσκόμιση της δήλωσης καταγωγής που αναφέρεται στην 
παράγραφο 1, οι αρμόδιες υπηρεσίες στην Κοινότητα έχουν τη δυνατότητα, σε 
περίπτωση που υπάρχουν βάσιμες αμφιβολίες, να απαιτούν οποιοδήποτε 
συμπληρωματικό αποδεικτικό προκειμένου να εξασφαλιστεί ότι η δήλωση 
9 ΕΕ L 307, 28.11.1996, σ. 1 
10 ΕΕ L 253, 11.10.1993 σ. 1 
καταγωγής ανταποκρίνεται απολύτως στα κριτήρια προσδιορισμού της καταγωγής 
που καθορίζονται στις σχετικές κοινοτικές διατάξεις. 
3. Σε περίπτωση που τα κράτη μέλη διαπιστώνουν σημαντικές καταχρήσεις ή 
παραβάσεις κατά τη χρησιμοποίηση των δηλώσεων καταγωγής, το εμπλεκόμενο 
κράτος μέλος ενημερώνει σχετικά την Επιτροπή. 
Κατ' αίτηση κράτους μέλους ή με πρωτοβουλία της Επιτροπής, μπορεί, σύμφωνα 
με τη διαδικασία του άρθρου 249 του κανονισμού (ΕΟΚ) αριθ. 2931/92 του 
Συμβουλίου11, να απαιτηθεί για τα προϊόντα και τις χώρες που εμπλέκονται στις 
εν λόγω καταχρήσεις ή παραβάσεις η προσκόμιση πιστοποητικού καταγωγής. 
Αρθρο 4 
Τα πιστοποιητικά κυκλοφορίας εμπορευμάτων EUR1 καϊ τα έντυπα EUR2 και οι δηλώσεις 
επί του τιμολογίου καθώς και τα πιστοποιητικά καταγωγής τύπου Α, τα εκδιδόμενα για 
την υπαγωγή σε δασμολογική προτίμηση γίνονται δεκτά στη θέση των αποδεικτικών 
καταγωγής των προβλεπόμενων στα προηγούμενα άρθρα. 
Αρθρο 5 
1. Κάθε αποστολή εμπορευμάτων πρέπει να συνοδεύεται από πιστοποιητικό 
καταγωγής ή από δήλωση επί τιμολογίου. 
2. Τα κράτη μέλη έχουν τη δυνατότητα να δέχονται πιστοποιητικό καταγωγής που 
καλύπτει περισσότερες από μία αποστολές, υπό τον όρο ότι μπορούν να 
προσδιορίζονται σαφώς τα εμπορεύματα στο πιστοποιητικό καταγωγής και ότι οι 
σχετικές συνολικές ποσότητες δεν υπερβαίνουν τις ποσότητες που αναφέρονται 
στο πιστοποιητικό καταγωγής. 
Αρθρο 6 
Όταν, για προϊόντα που υπάγονται στην ίδια κλάση της Συνδυασμένης Ονοματολογίας ή 
στην ίδια κατηγορία του παραρτήματος Ι του κανονισμού (ΕΚ) αριθ. 3030/93 τίθενται 
διαφορετικά κριτήρια προσδιορισμού της καταγωγής, τα πιστοποιητικά ή δηλώσεις 
καταγωγής πρέπει να περιλαμβάνουν περιγραφή των εμπορευμάτων επαρκώς ακριβή 
προκειμένου να είναι δυνατή η εκτίμηση της τήρησης του κριτηρίου με βάση το οποίο 
εκδόθηκε το πιστοποιητικό ή συντάχθηκε η δήλωση. 
Αρθρο 7 
1. Η έκδοση των πιστοποιητικών καταγωγής ή η κατάρτιση των δηλώσεων επί 
τιμολογίου πραγματοποιούνται στη χώρα καταγωγής των εμπορευμάτων. 
2. Στην περίπτωση κατά την οποία τα εμπορεύματα δεν εισάγονται απευθείας από τη 
χώρα καταγωγής αλλά ακολουθούν δρομολόγιο που διέρχεται από τρίτη χώρα, τα 
πιστοποιητικά καταγωγής τα εκδιδόμενα στην τελευταία αυτή χώρα γίνονται δεκτά 
με την επιφύλαξη ότι θα επαληθευθεί κατά πόσο τα πιστοποιητικά θα πρέπει να 
γίνουν αποδεκτά ως ισότιμα προς τα εκδιδόμενα από τη χώρα καταγωγής. 
3. Η παράγραφος 2 δεν εφαρμόζεται εφόσον για τη χώρα καταγωγής έχουν 
καθορισθεί ή συμφωνηθεί ποσοτικά όρια για τα εν λόγω προϊόντα. 
11 ΕΕ L 302, 19.10.1992, σ. 1 
Αρθρο 8 
Τα κράτη μέλη διαβιβάζουν στην Επιτροπή κάθε χρήσιμη πληροφορία σχετικά με την 
εφαρμογή του παρόντος κανονισμού. 
Η Επιτροπή κοινοποιεί τις πληροφορίες αυτές στα κράτη μέλη. 
Εφαρμόζονται οι διατάξεις του κανονισμού (ΕΟΚ) αριθ. 1468/81. 
Αρθρο 9 
Οι διατάξεις εφαρμογής του παρόντος κανονισμού θεσπίζονται από την Επιτροπή 
σύμφωνα με τη διαδικασία του άρθρου 249 του κανονισμού(ΕΚ) αριθ. 2913/92. 
Αρθρο 10 
Ο κανονισμός (ΕΟΚ) αριθ. 616/78. 
Αρθρο 11 
Ο παρών κανονισμός αρχίζει να ισχύει την εβδόμη ημέρα από τη δημοσίευση του στην 
Επίσημη Εφημερίδα των Ευρωπαϊκών Κοινοτήτων. 
Εφαρμόζεται από την 1η Ιανουαρίου 1998. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε 
κάθε κράτος μέλος. 
Βρυξέλλες, Για το Συμβούλιο 
Ο Πρόεδρος 
6-
ΠΑΡΑΡΤΗΜΑ 
Δήλωση του εξαγωγέα ή του προυιηθευτή επί του τιιιολογίου ή, εφόσον δεν υπάργει 
τιμολόγιο, σε άλλο ειιπορικό έγγραφο 
"Δήλωση καταγωγής 
Ο εξαγωγέας/προμηθευτήςί1) των εμπορευμάτων των καλυπτόμενων από το παρόν 
τιμολόγιο/το παρόν έγγραφο*1), δηλώνει ότι, με την επιφύλαξη σαφών ενδείξεων περί του 
αντιθέτου, τα προϊόντα αυτά κατάγονται από (2), κατά την έννοια των ρυθμίσεων 
που ισχύουν στην Ευρωπαϊκή Κοινότητα. 
(όνομα και διεύθυνση του 
εξαγωγέα/προμηθευτή^ -
Ιδιόχειρη υπογραφή του εξουσιοδοτημένου 
προσώπου) 
ί1) Ανάλογα με την περίπτωση 
(2) 'Ονομα της χώρας καταγωγής όπου έχει συνταχθεί η δήλωση 
7-
ΔΕΛΤΙΟ ΑΞΙΟΛΟΓΗΣΗΣ ΕΠΙΠΤΩΣΕΩΝ 
Η παρούσα πρόταση δεν θα έχει επιπτώσεις στην ανταγωνιστικότητα και την 
απασχόληση στην Κοινότητα. 
8-
ISSN 0254-1483 
COM(97) 544 τελικό 
ΕΓΓΡΑΦΑ 
GR 10 08 11 02 
Αριθ. καταλόγου : CB-CO-97-564-GR-C 
ISBN 92-78-26219-6 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο